થોડીક વાર પછી પણ દુખાવો ઓછો ન થયો એટલે મનમોહન દેસાઈએ વાગ્યું હતું એ જગ્યાએ જોયું પણ કાંઈ નિશાન નહોતું, તેમણે અમિતાભને કોફી આપી જેને લઈને તે ખુલ્લી જગ્યામાં આવીને બેસી ગયા, ટોઈલેટ પણ જઈ આવ્યા પરંતુ દુઃખાવો ઓછો ન થયો એટલે આખરે તે હોટલ જતા રહ્યા. પાંચ કલાક સુધી દુખાવો ઓછો ન થયો એટલે તેમણે ડોક્ટરને બોલાવ્યા, જેણે તપાસીને ઉંઘની ગોળી આપી. આખી રાત તેમણે બેચેનીમાં જ વિતાવી અને પહેલા જયાજી આવ્યા પછી અજિતાભ બચ્ચનને ફોન કરીને તેમના ફેમિલી ડોક્ટર સાથે બોલાવાયા. જો કે અઢાર કલાક વીતી ગયેલા અને કોઈ નિદાન ન થયું એટલે એ ડોક્ટરને પણ ચિંતા થઈ પરંતુ તે નિદાન ન કરી શક્યા, અમિતાભના પેટનો એક્સરે લેવામાં આવ્યો, પણ એક્સરેમાં કાંઈ ચિંતાજનક દેખાયું નહીં. ડોક્ટરોએ અમિતાભને સાંત્વના આપી.